36.02 REGOLAMENTI GĦALL-PREVENZJONI TA’ L-INFESTAZZJONI TAL-FIRIEN IN-NOTIFIKAZZJONI TAL-GVERN 516 ta’ l-1919. IN-NOTIFIKAZZJONI TAL-GVERN 516 ta’ l-1919. 1. Titolu. It-titolu ta’ dawn ir-Regolamenti hu Regolamenti għall-Prevenzjoni ta’ l-Infestazzjoni tal-Firien. 2. Projbizzjoni ta’ akkumukazzjoni ta’ ċraret, eċċ. Is-sid, jew min ikun jokkupa, xi art, dar jew bini ieħor ma għandux iżomm fihom jew jippermetti li tinżamm fihom akkumulazzjoni ta’ ċraret, laned, kaxex, fliexken jew affarjiet oħra li jistgħu jkunu ta’ kenn għall-firien, u għandu jieħu l-prekawzjonijiet raġonevoli u meħtieġa biex ma jiġux infestati mill-firien. 3. Dmirli ħitan, eċċ., jinżammu fi stat tajjeb ta’ manutenzjoni. Is-sid ta’ kull bini għandu d-dmir li jżomm fi stat tajjeb ta’ manutenzjoni l-ħitan u l-qiegħa ta’ xi pjani taħt il-livell ta’ l-art, u l-qiegħan ta’ btieħi u ta’ pjanterren, sabiex ma jħallix li firienu ġrieden jbejtu u jħaffru toqob fil-bini. 4. Dawn ir-Regolamenti jistgħu jiġu applikati ukoll, fid-diskrezzjoni tas-Suprintendent tas-Saħħa Pubblika, għal postijiet liċenzjati skond l-artikolu 130 tal-Kodiċi tal-Liġijiet tal-Pulizija.